SLUŽBENI GLASNIK GRADA DUBROVNIKA

Broj 21. Godina LXI

Dubrovnik, 23. kolovoza 2024. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADONAČELNIK

326. Odluka o proglašenju sajmenog dana

327. Dopuna plana prijma u službu u upravna tijela Grada Dubrovnika za 2024. godinu

328. Pravilnik o izmjenama i dopunama Pravilnika o unutarnjem redu upravnih tijela Grada Dubrovnika

**GRADONAČELNIK**

**326**

Na temelju članka 48. stavka 1. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 48. Statuta Grada Dubrovnika („Službeni glasnik Grada Dubrovnika“ br. 2/21 ), a u vezi sa člankom 12. Zakona o ugostiteljskoj djelatnosti (Narodne novine broj 85/15, 121/16, 99/18, 25/19, 98/19, 32/20, 42/20, 126/21 ) i člankom 12. Odluke o ugostiteljskoj djelatnosti na području Grada Dubrovnika („Službeni glasnik Grada Dubrovnika“ broj 23/17,13/19,10/22 i 11/23), gradonačelnik Grada Dubrovnika donio je

**ODLUKU**

**o proglašenju sajmenog dana**

Članak 1.

U povodu tradicionalne turističke manifestacije „Gruška noć“ koja će se održati na području Grada Dubrovnika na Obali Stjepana Radića i Obali Ivana Pavla II, dan 31. kolovoza 2024. godine, proglašava se sajmenim danom.

Članak 2.

Sudionici proslave/manifestacije iz članka 1. ove Odluke koja se održava u organizaciji Grada Dubrovnika i Turističke zajednice Grada Dubrovnika u promidžbeno-turističku svrhu, mogu pružati ugostiteljske usluge pripremanja i usluživanja jela, pića i napitaka te s istim mogu započeti najranije 31. kolovoza 2024. godine u 9:00 sati i završiti najkasnije do 2:00 sata sljedećeg dana.

Sudionici proslave/manifestacije, iz st. 1. ovog članka pored ugostitelja i obiteljskih poljoprivrednih gospodarstava, mogu biti pravne osobe, fizičke osobe-obrtnici, koji nisu ugostitelji, uz obvezu isticanja tvrtke odnosno naziva, isticanja i pridržavanja istaknutih cijena, izdavanja čitljivog i točnog računa za pruženu uslugu i isticanja na vidljivom mjestu oznake o zabrani usluživanja alkoholnih pića, drugih pića i/ili napitaka koji sadržavaju alkohol osobama mlađim od 18 godina te poštivanja te zabrane.

Članak 3.

Ova Odluka stupa na snagu danom donošenja i objaviti će se u „Službenom glasniku Grada Dubrovnika“.

KLASA: 301-01/24-02/09

URBROJ: 2117-01-01-24-2

Dubrovnik, 7. kolovoza 2024.

Gradonačelnik:

**Mato Franković**, v. r.

----------------------------------

**327**

Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 4/18., 96/18. i 112/19.) te, sukladno Proračunu Grada Dubrovnika za 2024. godinu („Službeni glasnik Grada Dubrovnika“, broj 20/23.), gradonačelnik Grada Dubrovnika donosi

**DOPUNE PLANA PRIJMA U SLUŽBU U UPRAVNA TIJELA**

**GRADA DUBROVNIKA ZA 2024. GODINU**

Članak 1.

U Planu prijma u službu u upravna tijela Grada Dubrovnika za 2024. godinu („Službeni glasnik Grada Dubrovnika“ broj 1/24., 3/24., 9/24 i 16/24) u članku 4. stavku 1. dodaju se podstavci:

* 1 službenik/ca, završeno najmanje četverogodišnje strukovno srednjoškolsko obrazovanje ili gimnazijsko srednjoškolsko obrazovanje, na radno mjesto pod rednim brojem 8.11.1. referent - administrativni referent u Upravni odjel za izdavanje i provedbu dokumenata prostornog uređenja i gradnje

Članak 2.

Dopune Plana prijma u službu u upravna tijela Grada Dubrovnika za 2024. godinu stupaju na snagu danom donošenja, a objavit će se u „Službenom glasniku Grada Dubrovnika“ te na oglasnoj ploči Grada Dubrovnika.

KLASA: 112-01/23-02/01

URBROJ: 2117-1-01-24-26

Dubrovnik, 21. kolovoza 2024.

Gradonačelnik:

**Mato Franković**, v. r.

----------------------------------

**328**

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08., 61/11., 4/18., 96/18. i 112/19. - u daljnjem tekstu: ZSN) i članka 48. Statuta Grada Dubrovnika ("Službeni glasnik Grada Dubrovnika", broj 2/21), na prijedlog pročelnika upravnih tijela, a nakon savjetovanja sa sindikalnim povjerenikom sukladno članku 150., a u svezi s člankom 153. stavak 3. Zakona o radu („Narodne novine“ broj 93/14, 127/17, 98/19, 151/22, 64/23), gradonačelnik Grada Dubrovnika donosi

**PRAVILNIK**

**O IZMJENAMA I DOPUNAMA PRAVILNIKA O UNUTARNJEM REDU**

**UPRAVNIH TIJELA GRADA DUBROVNIKA**

Članak 1.

Sukladno Odluci o ustrojstvu upravnih tijela Grada Dubrovnika („Službeni glasnik Grada Dubrovnika“, broj 17/17, 06/20, 18/21, 19/22, 7/23, 11/23, 4/24, 15/24 i 19/24) u Pravilniku o unutarnjem redu upravnih tijela Grada Dubrovnika („Službeni glasnik“ Grada Dubrovnika“, broj 18/23, 1/24, 2/24, 6/24 i 19/24) u članku 4., stavku 1. briše se podstavak 4., te se mijenjaju podstavci 2., 10. i 11. i sada glase:

* Upravni odjel za kulturu, baštinu i turizam
* Upravni odjel za komunalne djelatnosti, promet, more i mjesnu samoupravu
* Upravni odjel za europske fondove i gospodarstvo.

U članku 5., stavku 1. brišu se riječi „kulturu i baštinu“, a upisuje se riječi „kulturu, baštinu i turizam“, brišu se riječi „komunalne djelatnosti, promet i mjesnu samoupravu“, a upisuju se riječi „komunalne djelatnosti, promet, more i mjesnu samoupravu“, brišu se riječi „europske fondove“, a upisuju se riječi „europske fondove i gospodarstvo“, brišu se riječi „Odsjek za provedbu projekata promicanja i održivosti kulturne baštine“, a upisuju se riječi „Odsjek za turizam i provedbu projekata promicanja i održivosti kulturne baštine“.

U članku 6. stavku 2. brišu se riječi „europske fondove“, a upisuju se riječi „europske fondove i gospodarstvo“.

U sistematizaciji radnih mjesta Upravnog odjela za kulturu, baštinu i turizam, koja je prilog Pravilnika sukladno čl. 21., otvaraju se nova radna mjesta rednog broja 2.3.1. Viši savjetnik – specijalist za turizam, 2.8.2. Referent – administrativni referent i 2.10.1. Viši stručni suradnik III. Kod radnih mjesta rednih brojeva 2.9. Voditelj Odsjeka i 2.12. Referent – računovodstveni referent mijenja se opis poslova i zadataka radnog mjesta i približan postotak vremena potreban za obavljanje pojedinog posla. Ukida se radno mjesto rednog broja 2.13. Referent – administrativni referent.

U sistematizaciji radnih mjesta ukinutog Upravnog odjela za turizam, gospodarstvo i more, a koja je prilog Pravilnika sukladno čl. 21., ukidaju se sva radna mjesta rednih brojeva 4.1. Pročelnik, 4.2. Zamjenik pročelnika, 4.3. Zamjenik pročelnika, 4.4. Pomoćnik pročelnika, 4.5. Viši savjetnik – specijalist za planiranje i izvršenje proračuna, 4.6. Viši savjetnik – specijalist za pravna pitanja, 4.7. Viši savjetnik – specijalist za turizam, 4.8. Viši savjetnik I za more, 4.9. Savjetnik I za more, 4.10. Savjetnik I, 4.11. Viši stručni suradnik I za poljoprivredu i 4.12. Referent – administrativni tajnik.

U sistematizaciji radnih mjesta Upravnog odjela za komunalne djelatnosti, promet, more i mjesnu samoupravu, koja je prilog Pravilnika sukladno čl. 21., mijenja se broj izvršitelja kod radnog mjesta rednog broja 10.2. Zamjenik pročelnika na način da se briše broj „3“, a upisuje se broj „4“. Otvaraju se nova radna mjesta rednih brojeva 10.5.1. Viši savjetnik - specijalist i 10.10.1. Savjetnik I za more.

U sistematizaciji radnih mjesta Upravnog odjela za europske fondove i gospodarstvo, koja je prilog Pravilnika sukladno čl. 21., otvaraju se nova radna mjesta rednih brojeva 11.3.1. Zamjenik pročelnika za gospodarstvo, 11.5.1. Viši savjetnik – specijalist za planiranje i izvršenje proračuna i 11.5.2. Savjetnik I za gospodarstvo.

Nastavno u tekstu je tabelarni prikaz izmjene sistematizacije radnih mjesta Upravnog odjela za kulturu, baštinu i turizam, Upravnog odjela za komunalne djelatnosti, promet, more i mjesnu samoupravu i Upravnog odjela za europske fondove i gospodarstvo Grada Dubrovnika.

Članak 2.

Ovaj Pravilnik objavit će se u Službenom glasniku Grada Dubrovnika i stupa na snagu osmog dana od dana objave.

Ovaj Pravilnik objavit će se i na oglasnoj ploči Grada Dubrovnika.

KLASA: 024-01/23-01/02

URBROJ: 2117-1-01-24-62

Dubrovnik, 23. kolovoza 2024.

Gradonačelnik:

**Mato Franković**, v. r.

----------------------------------